
Aizkraukles novada pašvaldības Centrālā pārvalde

Sanācijas uzdevums
sanācijas darbiem Dzelzceļa ielā 13A , Aizkrauklē, Aizkraukles novadā

Adresāts: Aizkraukles novada pašvaldības centrālā pārvalde, reģistrācijas Nr.40900038805, Lāčplēša iela 1A, Aizkraukle, Aizkraukles nov., Latvija, LV-5101

[bookmark: _Hlk216967361][bookmark: _Hlk216967775]Sanācijas  uzdevums ir sagatavots, pamatojoties uz likuma „Par piesārņojumu” 44.panta pirmo un otro daļu un tas izdots Aizkraukles novada pašvaldības īpašumam ar zemes vienības kadastra apzīmējumu 32010010079, Dzelzceļa ielā 13A , Aizkrauklē, Aizkraukles novadā.
SIA “Intergeo Baltic” ir veikusi grunts un pazemes ūdeņu detalizētus piesārņojuma izpētes darbus Dzelzceļa ielā 10, pamatojoties uz 2022. gadā sagatavoto pārskatu par izpētes rezultātiem, teritorijā konstatēto bituma kameru. No izpētes pārskata izriet, ka veicot vietas apsekošanu, secināms, ka bituma kamera nav demontēta (atrodas Dzelzceļa iela 13, kadastra apzīmējums 32010010079) un ir pildīta ar viskoziem naftas produktiem. Krāsa melna, vietām tumši brūni ieslēgumi, lapu, zaru u.c. organikas piejaukumi. Var pieņemt, ka tvertnes pamatu un sienu stāvoklis ir neapmierinošs, nolietojuma dēļ tie varētu būt saplaisājuši. Bituma kameras kopējais dziļums, kas novērtēts radiolokācijas darbu ietvaros, ir 2,5 m, bet sienu garumi sastāda 12 x 11,5 m. Viskozie naftas produkti koncentrējas aptuveni 50% no kopējā kameras laukuma, pārējā zonā ir apaugums. Var konstatēt, ka gan nokrišņu rezultātā (virszemē), gan arī caur 25 iespējamām tvertnes plaisām varētu notikt regulāra piesārņotā materiāla iznese ārpus bijušās kameras kontūra, kas gan izpētes ietvaros, veicot 2 urbumu izveidi virzienā uz Dzelzceļa ielas 10 teritoriju, netika apstiprināts. Gar kameras rietumu sienu aptuveni 2,5 m platumā visā garumā atrodami cietas konsistences bitumena atsegumi, kas, iespējams, izveidojušies ilglaicīgas atmosfēras apstākļu ietekmes rezultātā vai arī kalpojuši kā hidroizolācija kādām zemē ieraktām konstrukcijām. Šo slāni tehniski nav bijis iespējams caurdurt vai sadrupināt.
Ņemot vērā iepriekš minēto, tostarp Aizkraukles novada pašvaldības vēstulē norādīto par nepieciešamību pēc sanācijas darbiem, Dienests pievienojas viedoklim un norāda, ka īpašumā ar zemes vienības kadastra apzīmējumu 32010010079, Dzelzceļa ielā 13A, Aizkrauklē nepieciešams veikt piesārņotās teritorijas sanācijas darbus. 

Sanācijas darbu uzdevums un mērķis ir panākt teritorijā esošā piesārņojuma ar naftas produktiem attīrīšanu līdz tādai pakāpei, kas nepārsniegtu Ministru kabineta 2005. gada 25. oktobra noteikumu Nr.804 „Noteikumi par augsnes un grunts kvalitātes normatīviem” 1. pielikuma piesardzības robežlielumu “B” un Ministru kabineta 2002. gada 12. martā noteikumu Nr.118 „Noteikumi par virszemes un pazemes ūdeņu kvalitāti” 10.pielikuma robežlielumu, un attiecīgo teritoriju ir iespējams izmantot noteiktai saimnieciskai darbībai.

Iespējamās sanācijas metodes jābalsta uz pārskatā izvērtēto un secināto, ir jāņem vērā, ka izvēlētajām sanācijas metodēm ir jābūt pamatotām un balstītām uz Latvijas/pasaules praksi, jābalstās pierādījumos par izvēlētās sanācijas metodes pielietojumu konkrētā piesārņojuma veida samazināšanai. Iesniedzot Dienestā sanācijas darba programmu, jāiekļauj pamatojumu par plānotās metodes pielietojumu un efektivitāti, pievienojot informāciju par līdzvērtīgu sanācijas procesu pielietojumu Latvijas un/vai pasaules praksē. 

Laika grafiks sanācijas darbiem jāizstrādā sanācijas veicējam un jāietver Sanācijas programmā. Ja sanācijas darbi dažādu iemeslu dēļ neiekļaujas norādītajā laika grafikā, nepieciešams iesniegt Dienestā saskaņošanai Sanācijas programmas laika grafika aktualizāciju.

Monitorings jāveic pēc piesārņotās teritorijas sanācijas darbu pabeigšanas atbilstoši normatīvo aktu prasībām. Monitoringa kārtību, kontrolējamos parametrus un kontroles biežumu jāizstrādā sanācijas veicējam un jāietver Sanācijas programmā. Sanācijas procesā jāveic visu darbu uzskaite, atbilstoši Sanācijas programmā norādītajam informācijas uzskaites veidam. Sanācijas programmā jānorāda paredzētais monitorings (veids, piesārņojošās vielas, kontroles regularitāte, atbilstības novērtējums), kas jāveic pēc sanācijas darbu pabeigšanas.

Kārtība, kādā sniedzama informācija:
Sanācijas darbu veicējs sniedz informāciju Dienestam par sanācijas darbu gaitu un rezultātiem, atbilstoši paredzētajiem darbu izpildes etapiem, laika grafikam un Sanācijas programmā noteiktajiem termiņiem.

Citi ar sanāciju saistītie uzdevumi:
1. Sanācijas veicējam saskaņā ar likuma „Par piesārņojumu” 44.panta trešo daļu jāizstrādā Sanācijas programma, kurā norādīts:
· sanācijas mērķis un metodes,
· sanācijas rezultātā sasniedzamie paredzētie vides kvalitātes rādītāji, 
· piesardzības pasākumi, kas jāievēro, veicot sanāciju, 
· noteiktie termiņi, kādos sanācijas veicējs informēs Dienestu par veiktajiem sanācijas pasākumiem,
· paredzētais monitorings pēc sanācijas darbu pabeigšanas.
2. Sanācijas programma ir jāsaskaņo ar Dienestu.
3. Pēc sanācijas pasākumu veikšanas, saskaņā ar likuma „Par piesārņojumu” 44.panta ceturto daļu, sanācijas veicējs iesniedz Dienestā pārskatu, kas apliecina, ka sanācijas pasākumi veikti atbilstoši Sanācijas uzdevumam un Sanācijas programmai.
4. Pēc sanācijas darbu pārskata izvērtēšanas, ja Dienests nav norādījis savādāk, nepieciešams paredzēt pēcsanācijas monitoringu un sagatavot pēcsanācijas monitoringa darba programmu, kas ir jāsasakņo ar Dienestu.
Piemērotie normatīvie akti:
· Likuma „Par piesārņojumu” 21.pants, 37.panta pirmā un otrā daļa, 44.panta pirmā, otrā, trešā un ceturtā daļa;
· Ministru kabineta 20.11.2001. noteikumi Nr.483 „Piesārņoto un potenciāli piesārņoto vietu apzināšanas un reģistrācijas kārtība”;
· Ministru kabineta 25.10.2005. noteikumi Nr.804 „Noteikumi par augsnes un grunts kvalitātes normatīviem”.
· Ministru kabineta 12.03.2002. noteikumu Nr.118 „Noteikumi par virszemes un pazemes ūdeņu kvalitāti” 10.pielikums;



Atļauju pārvaldes
Būvniecības un attīstības departamenta direktore	D. Rudusa

